Papegøjen er blevet hentet ned af et 25 meter højt træ af en skovhugger og er forenet nu med sin famlie.

Det virkede umiddelbart underligt, at en fugl var fanget i et træ. Den tre-årige ara Sofie stak af fra sin familie under en luftetur i Hundeskoven i Skørping søndag. Derefter måtte hun tilbringe natten i et 25 meter højt træ, hvor end ikke Falck kunne komme til. Familien skiftedes derefter til at holde øje med, om papegøjen ville flyve endnu længere væk. Hjælpen kom i dag i en skovhugger, som kravlede op til papegøjen, som velvilligt kravlede op på hans skulder og blev taget ned fra træet. Sofie er nu forenet med sin ejer Sebastian Nielsen, som er autist og har savnet sin ara meget. - Hun er hans store kærlighed. Der har været grædt mange tårer, men nu er han meget glad, siger Sebastians far, Michael Nielsen til TV2/Nord.